ดูแลรักษาต้นไผ่นำโชค ช่วยให้ไผ่นำโชคเติบโต เตรียมพร้อมและเลือกไผ่นำโชคของตัวเอง
อาการขอบใบไหม้เกิดขึ้นเมื่อใบไม้เริ่มแห้งและตาย โดยมักเกิดจากสารเคมีที่มากับน้ำ การปล่อยน้ำก๊อกทิ้งไว้อาจจะไม่พอ คุณอาจจะต้องเปลี่ยนไปใช้น้ำขวดเพื่อให้ต้นไม้ของคุณสมบูรณ์ดี หากขอบใบเริ่มไหม้แล้ว การกำจัดก็จะอยากอยู่สักหน่อยเพราะสารเคมีอาจจะตกค้างอยู่ที่ต้นแล้ว คุณอาจจะต้องรอเวลาให้มันหายไปเอง เมื่อเวลาผ่านไป ต้นไม้พวกนี้มักจะหนักใบด้านบน ดังนั้น การเล็มใบจึงเป็นเรื่องสำคัญในการรักษาสภาพของต้นให้ยังสมบูรณ์ อย่าตัดลำต้นหลัก เล็มแค่ก้านใบก็พอ ใช้กรรไกรปลอดเชื้อตอนเล็มล่ะ เล็มก้านใบออกราวหนึ่งถึงสองนิ้ว (2.5-5 ซม) จากด้านล่าง กิ่งก้านใหม่จะงอกออกมาและไผ่นำโชคของคุณจะมีใบดกขึ้นและดูสมบูรณ์ขึ้นเยอะเลยล่ะ หากใบไม้แห้งหรือตายแปลว่าเกิดจากปัญหาน้ำตามที่ได้อธิบายไว้ด้านบน หากใบเป็นสีเหลือง สาเหตุคือได้รับแสงแดดหรือปุ๋ยมากเกินไป  หากใบเป็นสีน้ำตาล พยายามเพิ่มความชื้นด้วยการฉีดน้ำให้ต้นพืช ในกรณีที่ใบเริ่มเละ คงสายเกินจะกู้ชีวิตไผ่นำโชคของคุณแล้วล่ะ รีบนำต้นออกทันที เปลี่ยนน้ำ และปลูกส่วนที่ยังเหลือใหม่ หากบางส่วนของต้นไผ่น้ำโชคเริ่มตาย คุณอาจจะต้องยอมตัดทิ้งไป ตัวอย่างเช่น หากคุณสังเกตได้ว่าส่วนล่างของต้นเริ่มเปลี่ยนเป็นสีเหลืองแปลว่ารากเริ่มเน่าและต้นไม้กำลังจะตาย คุณอาจจะตัดส่วนบนของต้นทิ้งและนำไปปลูกใหม่ แต่ก็มีโอกาสที่มันจะไม่โตนะ หรือคุณอาจจะตัดต้นไม้เมื่อนึกไม่ชอบรูปร่างของต้นไม้ขึ้นมาก็ได้ ไม่ว่าคุณจะทำอะไร อย่าโยนส่วนที่เล็มออกทิ้งเพราะสามารถนำไปปลูกใหม่ได้ กิ่งก้านใหม่จะงอกออกจากส่วนล่างของต้นเก่า และส่วนบนของต้นก็สามารถนำไปปลูกให้โตได้อีกเช่นกัน  หากไผ่นำโชคที่ปลูกไว้มีส่วนไหนตาย รีบกำจัดส่วนที่ตายอย่างเร็วที่สุด รีบนำลำต้นหรือส่วนก้านที่ยังไม่ตายไปปลูกใหม่ทันที บางทียังอาจจะมีหวังว่าจะงอกใหม่ได้หากคุณดำเนินการได้ทันท่วงที จับตาดูว่าต้นไม้ได้รับแสงมากน้อยเพียงใด ไม่ว่าอย่างไร ได้แสงน้อยยังดีกว่าได้มากเกินไปนะ เมื่อคุณไม่อยู่บ้าน อย่าลืมปิดเครื่องปรับอากาศ จะดีสำหรับไผ่นำโชคมากกว่าหากอุณหภูมิห้องอุ่นอยู่สักหน่อย เมื่ออากาศเปลี่ยนแปลง คุณควรจะย้ายที่ตั้งไผ่นำโชค ย้ายต้นออกจากหน้าต่างหากรู้สึกไม่แน่ใจ เพราะถึงตั้งอยู่กลางห้องก็ยังได้แสงมากพออยู่ดี สำหรับน้ำที่ใช้ในการปลูก จำไว้ว่าพืชชนิดนี้ไวต่อสารเคมี เช่น ฟลูออไรด์และคลอรีน ดังนั้น ใช้น้ำจากก๊อกได้ก็ต่อเมื่อได้ทิ้งไว้แล้ว 24 ชั่วโมง (เพื่อที่สารเคมีจะได้ระเหย) หรือไม่ก็ใช้น้ำขวดจะดีที่สุด เมื่อรากเริ่มงอก รากต้องมีน้ำท่วมอยู่ด้านบนเสมอ เหมือนที่บอกไว้ด้านบน ท่วมซัก 1-3 นิ้วก็พอแล้ว หากคุณปลูกไผ่นำโชคในดิน รดน้ำพอให้ดินชุ่มชื้นแต่ไม่ชุ่มฉ่ำจนเกินไป รดแบบนี้ทุกวันเลยนะ จำไว้ว่าไผ่นำโชคอาจจะมีราขึ้นได้หากดินฉ่ำน้ำเกินไป คุณอาจจะฉีดน้ำที่ใบเพื่อรักษาความชุ่มชื้นให้ไผ่นำโชค เช่นเดียวกับที่บอกด้านบน คุณควรใช้น้ำกรองหรือน้ำขวดในการรดเพื่อหลีกเลี่ยงสารเคมีที่ส่งอันตรายต่อพืชชนิดนี้ ช่วยเร่งการเติบโตของรากด้วยการเพิ่มจำนวนน้ำที่รดเมื่อพืชเติบโต ยิ่งรากเยอะก็แปลว่าใบด้านบนจะยิ่งเขียวชอุ่ม ซึ่งก็แปลว่าต้องมีน้ำมากขึ้นไปเรียกลำต้น ผลก็คือจะทำให้รากยิ่งเติบโตนั่นเอง หากคุณปลูกในดิน เติมปุ๋ยออแกนิคทุกเดือนเพื่อที่พืชจะได้สารอาหารครบถ้วน (เช่นเดียวกับที่บอกไว้ด้านบน ใช้ปุ๋ยออแกนิคเถอะเพราะปุ๋ยสังเคราะห์อาจจะทำให้ดินเสื่อมสภาพได้) หากคุณปลูกโดยไม่ใช้ดิน ใช้ปุ๋ยน้ำผสมกับน้ำแทน อย่างไรก็ดี จำไว้ว่าไผ่นำโชคไม่ได้ต้องการปุ๋ยเยอะ ดังนั้นต้องเจือจางปุ๋ยลงสิบเท่าจากความเข้มข้นเดิม เติมปุ๋ยเวลาเดียวกับที่เติมน้ำ เพราะการใส่ปุ๋ยตอนที่น้ำสะอาดนั้นดีที่สุด หากใบหรือก้านมีสีเหลืองหรือน้ำตาลแปลว่าไผ่นำโชคต้นนี้ไม่แข็งแรง อาจจะเป็นไปได้ว่าถูกส่งมาจากเมืองจีนหรือไต้หวันก็เลยเดินทางมาไกลกว่าจะถึงที่หมาย  นักปลูกมืออาชีพมักจะจับลำต้นไผ่นำโชคมาถักหรือม้วนเพื่อทำเป็นรูปทรงประณีตแบบต่างๆ ยิ่งรูปทรงใหญ่และประณีตก็จะยิ่งขายราคาสูงขึ้น บางต้นอาจจะราคาเป็นร้อยๆ ดอลล่าร์เลยทีเดียว ไผ่นำโชคที่ปลูกในกระถางอาจจะสูงได้ถึงสามฟุตหรือราว 0.9 เมตร หากปลูกในดินกลางแจ้งอาจจะสูงได้ถึงห้าฟุต หรือ 1.5 เมตรเลยทีเดียว การปลูกในน้ำและหินอาจจะง่ายที่สุดและสะอาดกว่าแต่จะปลูกในดินก็ได้เหมือนกัน คำตอบนั้นขึ้นอยู่กับคุณและขึ้นอยู่กับว่าคุณมีกระถางหรือแจกันแบบไหนอยู่แล้ว  หากคุณเลือกปลูกในหิน ภาชนะที่ใช้ปลูกควรจะบรรจุก้อนหินหรือก้อนกรวดเพียงพอที่พื้นที่ด้านล่างจะยึดไผ่นำโชคได้อย่างมั่นคง ไผ่นำโชคจะต้องการน้ำสูงราว 1 ถึง 3 นิ้ว (ราว 3-8 ซม.) เพื่ออยู่รอด หากคุณอยากปลูกในดิน ดินสำหรับปลูกพืชกระถางที่ระบายน้ำได้ดีนั้นเหมาะที่สุด ดินควรจะมีความชื้นแต่ไม่ได้ชุ่มน้ำอยู่ตลอดเวลา ใช้ปุ๋ยออแกนิคหากจำเป็น ปุ๋ยสังเคราะห์ที่ประกอบด้วยเกลือและมีธาตุฟอสฟอรัสสูงอาจจะทำให้ดินเสื่อมสภาพได้  นอกจากนี้ คุณอาจจะช่วยให้ดินระบายน้ำได้ดีด้วยการใส่หินก้อนเล็กๆ ไว้ที่ด้านล่างกระถางก็ได้ ใส่ไผ่น้ำโชคไว้ในแจกันแก้วหรือภาชนะเซรามิคทรงสูง อย่าใช้ชามก้นตื้นหรือปล่อยไผ่น้ำโชคไว้ในภาชนะที่บรรจุมาแต่แรก ภาชนะใสนั้นเหมาะหากคุณอยากจะปลูกโดยไม่ใช้ดินและตกแต่งด้วยหินประดับ แต่ถ้าจะปลูกในดินก็ควรใช้กระถางดินเหนียวทั่วไป  จำไว้ว่าไผ่นำโชคจะต้องทรงตัวได้ดียามความสูงพุ่งสูงสุด ดังนั้นภาชนะควรจะสูงอย่างน้อยที่สุด 1 ฟุต (หรือ 30 เซนติเมตร) จะปลูกโดยใช้ดินเหรอ? ใส่ดินที่อุดมแร่ธาตุจนเกือบเต็มภาชนะและอย่าลืมดูให้ดีว่าดินระบายได้ดีหรือเปล่าด้วยล่ะ ไผ่นำโชคจะเติบโตได้ดีที่สุดในพื้นที่ที่มีตัวกรองแสงแดด ลองนึกภาพถึงแสงที่ลอดผ่านแมกไม้ดูก็แล้วกัน หากถูกแดดสัมผัสโดยตรง ใบไผ่นำโชคจะไหม้ได้ ส่วนเรื่องอุณหภูมิ ควรเก็บให้ห่างจากเครื่องปรับอากาศหรือช่องลม พืชชนิดนี้ต้องการอุณหภูมิระหว่าง 65 ถึง 90 องศาฟาเรนไฮต์นะ หากคุณอยากควบคุมการเลื้อยของไผ่นำโชค ใช้กล่องสามด้าน (กล่องที่ตัดด้านหนึ่งออก) มาช่วยดูสิ ไผ่นำโชคจะเอียงตัวเข้าหาแสงสว่าง เมื่อต้นโค้งตัวลงก็เปลี่ยนด้านที่หันเข้าหาแดด พืชจะได้โค้งกลับมาอีกด้าน
ป้องกันอาการขอบใบไหม้ด้วยการใช้น้ำกรองหรือน้ำขวด. เล็มต้นไผ่นำโชค. ให้ความสำคัญกับสีของใบไม้. ตัดต้นไผ่นำโชคหากจำเป็น. วางไผ่นำโชคไว้บริเวณอบอุ่นที่ไม่โดนแสงแดดกระทบโดยตรง. เปลี่ยนน้ำทุกอาทิตย์หากคุณเลือกปลูกไผ่นำโชคโดยไม่ใช้ดิน. รดน้ำไผ่นำโชคอย่างระมัดระวัง. เติมปุ๋ยให้ต้นไม้เดือนละครั้ง. มองหาไผ่นำโชคที่มีใบเขียวสดใส. เลือกว่าจะปลูกไผ่นำโชคโดยไม่ใช้ดินหรือปลูกในดิน. ใช้ภาชนะที่เหมาะสม. เลือกจุดวางให้เหมาะสม.
https://www.wikihow.com/Grow-Lucky-Bamboo https://www.wikihow.com/Grow-Lucky-Bamboo https://www.wikihow.com/Grow-Lucky-Bamboo
Troubleshooting Lucky Bamboo Helping Your Plant Grow Setting Up and Choosing Your Plant